Γεώργιος Δουζίνας

Ο Γεώργιος Δουζίνας (Πόρος, 1886  - Αθήνα, Μάιος 1943) ήταν Έλληνας νομικός. Υπηρέτησε ως νομάρχης και ως υπουργός. Από το 1929 ως το 1935 ήταν γερουσιαστής.

Βιογραφία 
Γεννήθηκε στον Πόρο και σπούδασε Νομικά. Διορίστηκε νομάρχης Λακωνίας από τον Ελευθέριο Βενιζέλο το 1920. Το 1923 εξελέγη πληρεξούσιος Τροιζηνίας στην Δ΄ Εθνοσυνέλευση.

Στην κυβέρνηση του Παπαναστασίου υπηρέτησε ως υπουργός Εθνικής Οικονομίας για βραχύβια θητεία, από τις 19 Ιουνίου ως τις 24 Ιουλίου 1924.
Στις εκλογές του 1926 ήταν υποψήφιος βουλευτής Πειραιώς με τη Δημοκρατική Ένωση και συγκέντρωσε 614 ψήφους.
Το 1929 και το 1932 εξελέγη γερουσιαστής στο νομό Αττικοβοιωτίας.

Πέθανε στην Αθήνα, το Μάιο του 1943.

Παραπομπές 

Έλληνες νομικοί
Βουλευτές Τροιζηνίας
Έλληνες Γερουσιαστές
Έλληνες υπουργοί Εθνικής Οικονομίας
Νομάρχες Λακωνίας